આને પરિણામે બાળકના ભીતરમાં રહેલી સંભાવનાઓ કે પછી એના હૃદયમાં પ્રવાહિત ભાવનાઓનો બાળક સ્વયં સંહાર કરી દે છે. કોઈ બાળકને કવિતા લખવાનું કહેશો તો એ કયા વિષયપસંદ કરે છે તે જોજો. એ માત્ર પોતાની આસપાસના વાસ્તવિક જગતના વિષયો પસંદ કરશે. કલ્પનાશીલતા કે વર્ણનાત્મકતા મરી પરવારી હોય છે. સર્જક જયભિખ્ખુંની સ્મૃતિમાં ચાલતી નિબંધસ્પર્ધામાં ઘણા વિષયો આપવામાં આવે છે, પણ વિદ્યાર્થીઓ મોટે ભાગે આજની પરીક્ષાપદ્ધતિ, ટેલિવિઝનનો પ્રભાવ જેવા વિષયો પસંદ કરે છે. પ્રકૃતિ સૌંદર્યનું વર્ણન કે માનવીય લાગણીઓનું આલેખન ધરાવતા વિષયો ભાગ્યે જ કોઈ પસંદ કરે છે.